لمغريب ؤلا لمملكة د لمغريب ب لأمازيغية ⵜⵎⴳⵍⴷⵉⵜ ⵏ ⵎⵓⵔⴰⴽⵓⵛ- تاݣلديت ن لمغريب ؤلا ⴰⵎⵓⵔ ⵏ ⵡⴰⴽⵓⵛ أمور ن واكوش ؤ كاتعني بلاد الله واحد لبلاد كاينة فالشمال لغربي د إفريقيا لعاصيمة ديالها هيا رباط ولمدينة لكبيرة ديالها هيا الداربيضا ولي هي مدينة ديال الصرف ؤ لخدمة. و لهضرة لمرسمة ديالها هي تمازيغت و لعربية و كاينة حتا هضرة مغريبية لي هي الداريجة و لي هي متأترة ب تمازيغت و لعربية و لفرانساوية و سپنيولية. موريطانية ؤلا موروسيا هي سمية ديال منطقة ؤ مملكة أمازيغية كانت ف شمال لغربي ديال لمنطقة لي كتسما ليوم ب لمغريب لكبير جات من لاتينيةMauretania ؤلا Mauritania. عند ليونان لقدام كانت كتسما موروسيا Maurusia - Μαυρουσῐᾱ. لمجال لجغرافي لي كانت كتشغلو هاد لمملكة تطور معا مرور لقرون ؤ فأقصى متداد كانت موريطانية شادا من لمحيط لأطلسي تال شرق دزاير فلعهد ديال لماليك بوكوس تاني. لكتبة ديال موريطانية ب تا مربوطة هوا باش تميز علا دولة موريطانيا بليف د لمد لي جغرافيا ماعندها حتا علاقة بيها حيت وخا لحدود ديال موريطانية فلجنوب ماكانوش واضحين ماعمرها وصلات بعد من جنوب لأطلس جيهت لبلاصة فين غادي تبنا مدينة مراكش. دولة موريطانيا تسمات بهاد سمية من طرف لمستعمرين لفرانساويين مي قبل من داكشي كانت معروفة بسميت بلاد شنݣيط. لارتيكل كامل...